

**Utleige av Plassebakken Barnehage og grillhyttene**

Plassebakken Barnehage vert utleigd ved ulike høve. Lokala er fine til barneselskap, barnedåp, konfirmasjon, møteverksemd, etc.

Utleige av barnehagen skal først og fremst vere motivert ut i frå eit ønskje om å yte ein ekstra service til medlemmar og personal, samt gjere barnehagen meir interessant også for nye medlemmar. Pengar som kjem inn skal først og fremst brukast til innkjøp av glass/service o.l. til utleigeformål.

Det er totalt røykeforbod i barnehagelokala, og leigetakar må vaske sjølv.

**PRIS:**

kr. 500,- pr. avdeling pr. døgn

kr. 250,- for gymsal (kjøkken/avdeling kjem i tillegg)

kr. 250 pr. grillhytte + kr. 50,- for ved **NB! Ingen adgang *inn* til dyra.**

Kr. 0,- for gymsal/grillhytte dersom det er bursdag for barnehagebarn, og ein inviterar alle på avdelinga (eller etter naturleg avgrensing, t.d. førskuleklubben osv.)

**KVEN KAN LEIGE?**

***Aktive*** medlemmar og tilsette. Tidlegare medlemmar og tidlegare tilsette kan ikkje leige lokala. Til konfirmasjon kan ein tinge lokala medan ein er medlem/tilsett, sjølv om ein ikkje vil vere medlem/tilsett det året det er konfirmasjon.

**REGLAR VED UTLEIGE:**

1. Barnehagen skal leverast tilbake i same stand som ved utlevering.
2. Leigetakar vaskar alle rom som har vore i bruk sjølv.
3. Steamoppvaskmaskin på Austigard skal reingjerast skikkeleg etter bruk. Skyll av koppar/fat før vask.
4. Det er totalt røykeforbod inne i lokala. Ved evt. røyking på uteområdet, må det takast omsyn til evt. åpne vindauge og dører. Sneipar skal ryddast opp!
5. Leigetakar skal få naudsynt opplæring av styrar i bruk av brannsløkkings­utstyr. I tillegg informerer styrar brannvesenet i kommunen om arrangement utanfor barnehagen si åpningstid.
6. Leigetakar har ikkje anledning til å bruke privat utstyr som er oppbevart i barnehagen som t.d. vogner, tepper, etc.
7. Skader på bygning og utstyr som oppstår ved uaktsom atferd må erstattast.
8. Ved arrangement som omfattar personar under 18 år, skal det til ei kvar tid vere ein eller fleire ansvarlege personar til stade. Samtlege av desse skal vere over 18 år.
9. Utleigeansvarleg blir oppnemnd av SAMU, og denne har mynde til å avgjere om nokre typar arrangement ikkje er ønskjeleg som leigetakarar.

Skodje, den 15.6.2020 Sissel Berg Natvik

 dagleg leiar